smcproject/ml-wiki-sentences huggingface dataset:
പരസ്യ ആവശ്യങ്ങൾക്കായി സന്ദർഭോചിതമായ ജിമെയിൽ ഉള്ളടക്കം ഉപയോഗിക്കുന്നത് അവസാനിപ്പിക്കുന്നതായി 2017 ജൂണിൽ ഗൂഗിൾ പ്രഖ്യാപിക്കുകയും, മാത്രമല്ല മറ്റ് സേവനങ്ങളുടെ ഉപയോഗത്തിൽ നിന്ന് ശേഖരിച്ച ഡാറ്റയെ ആശ്രയിച്ച് മുന്നോട്ട് പോകുമെന്ന് അറിയിച്ചു.
പ്രത്യേകതകൾ സംഭരണം 2004 ഏപ്രിൽ ഒന്നിന്, ഒരു ജിഗാബൈറ്റ് (ജിബി) സംഭരണ ഇടം ഉപയോഗിച്ച് ജിമെയിൽ സമാരംഭിച്ചു, അക്കാലത്ത് ഈ സംഭരണ ശേഷി വാഗ്ദാനം ചെയ്ത ജിമെയിൽ എതിരാളികളേക്കാൾ ബഹുദൂരം മുന്നിലാണ്.
ജിമെയിലിന്റെ ഒന്നാം വാർഷികമായ 2005 ഏപ്രിൽ 1-ന് പരിധി രണ്ട് ജിഗാബൈറ്റ് സംഭരണവുമായി ഇരട്ടിയാക്കി.
ഗൂഗിൾ "ആളുകൾക്ക് എന്നെന്നേക്കുമായി കൂടുതൽ ഇടം നൽകുന്നത് തുടരുമെന്ന്" ജിമെയിലിന്റെ പ്രൊഡക്റ്റ് മാനേജുമെന്റ് ഡയറക്ടർ ജോർജ്ജ് ഹാരിക്ക് പ്രസ്താവിച്ചു.
ഗൂഗിൾ ഡ്രൈവ് സമാരംഭിക്കുന്നതിന്റെ ഭാഗമായി ജിമെയിലിൽ ഉൾപ്പെടുത്തിയിട്ടുള്ള സംഭരണം 7.5 ൽ നിന്ന് 10 ജിഗാബൈറ്റായി 2012 ഏപ്രിൽ 24 ന് ഗൂഗിൾ പ്രഖ്യാപിച്ചു.
2013 മെയ് 13 ന്, ജിമെയിൽ, ഗൂഗിൾ ഡ്രൈവ്, ഗൂഗിൾ+ ഫോട്ടോസ് എന്നിവയിലുടനീളം സ്റ്റോറേജിന്റെ ലയനം ഗൂഗിൾ പ്രഖ്യാപിച്ചു, മൂന്ന് സേവനങ്ങളിൽ 15 ജിഗാബൈറ്റ് സംഭരണം ഉപയോഗിക്കൂവാൻ ഉപയോക്താക്കളെ അനുവദിക്കുന്നു.
ഓഗസ്റ്റ് 15, 2018 ന് ഗൂഗിൾ പ്രതിമാസ സബ്സ്ക്രിപ്ഷൻ പ്ലാനിലൂടെ ഉപയോക്താക്കൾക്ക് അധിക സംഭരണത്തിനായി പണമടയ്ക്കാവുന്ന രീതി ഗൂഗിൾ വൺ, ജിമെയിൽ, ഗൂഗിൾ ഡ്രൈവ്, ഗൂഗിൾ ഫോട്ടോസ് എന്നിവയിൽ നൽകിയിരിക്കുന്നു.
2021 വരെ, 15 ജിഗാബൈറ്റ് വരെ സംഭരണം ഉൾപ്പെടുത്തിയിട്ടുണ്ട്, കൂടാതെ വ്യക്തിഗത ഉപയോഗത്തിനായി 2 ടെറാബൈറ്റ് സംഭരണശേഷി വരെ കിട്ടാൻ പണമടച്ചുള്ള പ്ലാനുകൾ ലഭ്യമാണ്.
ലളിതമായ ഒരു വെബ് ഇന്റർഫേസ് ജിമെയിൽ പ്രദാനം ചെയ്യുന്നു, വോയ്സ് ചാറ്റ് വീഡിയോ ചാറ്റ്, ടെക്സ്റ്റ് ചാറ്റ് മുതലായവ  ചെയ്യുന്നതിനും ഇതിൽ സൗകര്യമുണ്ട്.
മലയാളം തുടങ്ങി കറെയേറെ ഭാഷകൾ അനായാസം കൈകാര്യം ചെയ്യാം, എല്ലാ മെയിലുകളും സെലക്ട് ചെയ്യാനുള്ള സൗകര്യം, വോയ്സ് മെയിൽ വായിക്കാനുള്ള സൗകര്യം, ചിത്രങ്ങൾ അടങ്ങിയ പരസ്യങ്ങൾ ഇല്ല തുടങ്ങിയ പല ഗുണങ്ങളും ഗൂഗിൾ മെയിലിനുണ്ട്.
ഉപയോഗിക്കുന്ന ഇന്റർനെറ്റ് കണക്ഷൻ വേഗത ഉള്ളതല്ലെങ്കിൽ ചാറ്റ് സം‌വിധാനം ഉപയോഗിക്കാൻ സാധിച്ചേക്കില്ല.
നിലവിൽ 7 ഗിഗാബൈറ്റ്സിലേറെ സംഭരണസ്ഥലം ജിമെയിൽ സൗജന്യമായി നൽകുന്നുണ്ട്.
ഇത് ദിവസേന വർദ്ധിച്ചുകൊണ്ടിരിക്കുകയും ചെയ്യുന്നു.
പോപ്പ് 3 , ഐമാപ്പ്(IMAP) പ്രോട്ടോക്കോളുകൾ പിന്തുണയ്ക്കുന്നതിനാലും ഇവ സൗജന്യമായി ഉപയോക്താക്കൾക്ക് നൽകുന്നതിനാലും തണ്ടർബേർഡ് , ഔട്ട്ലുക്ക്, തുടങ്ങിയ ഇ-മെയിൽ ക്ലൈയന്റ് സോഫ്റ്റ്‌വെയറുകൾ വഴി ജിമെയിൽ സേവനം ഉപയോഗിക്കുവാൻ സാധിക്കുന്നു.
ജിമെയിൽ ലാബ്സ് ജിമെയിൽ ലാബ്സ്
ജിമെയിൽ സേവനത്തിന്റെ ഒരു പരീക്ഷണശാലയാണ് ജിമെയിൽ ലാബ്സ്.
പുതിയ സൗകര്യങ്ങൾ ഉപയോക്താക്കൾക്ക് ലാബ്സിൽ പരീക്ഷിച്ചു നോക്കാവുന്നതാണ്.
ജൂൺ 5, 2008 മുതലാണ് ഇങ്ങനെ ഒരു വിഭാഗം ജിമെയിലിനുള്ളിൽ പ്രവർത്തിച്ചു തുടങ്ങിയത്.
സ്വതേയുള്ള കീബോർഡ് കുറുക്കുവഴികൾക്കു പുറമേ സ്വന്തമായി ഇവ ക്രമീകരിക്കുവാനുള്ള സൗകര്യം, ചില നേരമ്പോക്ക് കളികൾ, യൂറ്റ്യൂബിൽ ഉള്ള ചലച്ചിത്രങ്ങൾ, പിക്കാസ വെബ് ആൽബങ്ങളിലുള്ള ചിത്രങ്ങൾ തുടങ്ങിയവയുടെ ലിങ്ക് ആരെങ്കിലും അയച്ചു തന്നാൽ അത് മെയിലിനുള്ളിൽ വച്ചു തന്നെ കാണുവാനുള്ള സൗകര്യം എന്നിങ്ങനെ കുറേയേറെ പരീക്ഷണാടിസ്ഥാനത്തിലുള്ള പ്രയോഗങ്ങൾ ലാബ്സിൽ കാണാം.
ഇവ പ്രശ്നങ്ങൾ കൂടാതെ പ്രവർത്തിക്കുകയും, ഉപയോക്താക്കൾക്ക് ഇഷ്ടമാവുകയും, കൂടുതൽ ആളുകൾ ഉപയോഗിക്കുവാൻ തുടങ്ങുകയും ചെയ്താൽ ജിമെയിലിന്റെ സ്വതേയുള്ള സൗകര്യങ്ങളായി മാറും.
ജിമെയിൽ ലാബ്സിലുള്ള സൗകര്യങ്ങൾ എപ്പോൾ വേണമെങ്കിലും " മാറുകയോ,തകരുകയോ അല്ലെങ്കിൽ‌ അപ്രത്യക്ഷമാകുകയോ ചെയ്യാം " എന്ന മുന്നറിയിപ്പും ഉണ്ട് ജിമെയിൽ മൊബൈൽ
ജിമെയിൽ സേവനത്തിന്റെ മൊബൈൽ ഫോണുകൾക്കുവേണ്ടിയുള്ള പതിപ്പാണ്  "ജിമെയിൽ മൊബൈൽ".
ഇതും ഒരു സൗജന്യ സേവനമായി ഉപയോക്താക്കൾക്ക് ലഭിക്കുന്നു.
മൊബൈൽ ഉപകരണങ്ങളായ സെൽഫോണുകൾ , സ്മാർട്ട്ഫോണുകൾ  തുടങ്ങിയവയിൽ നിന്നും ജിമെയിൽ സേവനം ഉപയോഗിക്കാൻ ജിമെയിൽ മൊബൈൽ സഹായിക്കുന്നു.
ഡിസംബർ 16, 2005ലാണ് ഈ സേവനം ഗൂഗിൾ തുടങ്ങിയത്.
മൊബൈൽ ഉപകരണങ്ങളുടെ ചെറിയ സ്‌ക്രീനുകളിൽ വളരെ എളുപ്പത്തിൽ ഉപയോഗിക്കുവാൻ പാകത്തിലാണ് ഇതിന്റെ രൂപകല്പന.
ജിമെയിൽ മൊബൈൽ സേവനം ഉപയോഗിക്കുവാൻ ആവശ്യമായ കാര്യങ്ങൾ- ഇന്റർനെറ്റ് ലഭ്യതയുള്ള മൊബൈൽ ഉപകരണം, വാപ് (WAP) പിന്തുണയ്ക്കുന്ന വെബ് ബ്രൗസർ.
ഈ ബ്രൗസർ എക്സ്.എച്.റ്റി.
എം.എൽ (XHTML) കൈകാര്യം ചെയ്യാൻ ശേഷിയുള്ളതായിരിക്കണം.
കുക്കികൾ ഉപയോഗിക്കുവാനുള്ള സൗകര്യം ബ്രൗസറും, മൊബൈൽ ഇന്റർനെറ്റ് സേവനദാതാവും നൽകിയിരിക്കണം.
എസ്.എസ്.എൽ (SSL) വഴിയുള്ള വിനിമയം സാധ്യമായിരിക്കണം.
സാങ്കേതിക പ്രശ്നങ്ങൾ
ജിമെയിൽ സേവനം 2009 ഫെബ്രുവരി 24-ന്‌ ഏതാണ്ട് രണ്ട് മണിക്കൂറോളം തകരാറിലായി.
ഇത് കൂടുതലായി ബാധിച്ചത് യൂറോപ്പിലും ഇന്ത്യയിലുമായിരുന്നു.
ഇതുമൂലം നിരവധി ഉപയോക്താക്കൾക്ക് ജി മെയിൽ സേവനം ഉപയോഗിക്കുവാൻ കഴിയാതായി.
ഇതേ മൂലം ഉപയോക്താകൾക്കുണ്ടായ അസൗകര്യങ്ങൾ പരിഗണിച്ച്, ജിമെയിലിന്റെ  സൈറ്റ് റിയലബിലിറ്റി മാനേജർ അസാസിയോ ക്രൂസ് പിന്നീട് ക്ഷമാപണം നടത്തി
2011 ഫെബ്രുവരി 28 -നുണ്ടായ സാങ്കേതികപ്രശ്നം മൂലം നിരവധി ഉപയോക്താക്കളുടെ ഇൻബോക്സ് മൊത്തത്തിൽ ശൂന്യമായി.
ഏതാണ്ട് ഒന്നരലക്ഷത്തോളം ഉപയോക്താക്കളെ ഈ പ്രശ്നം ബാധിച്ചു.
പുറമെ നിന്നുള്ള കണ്ണികൾ ജിമെയിൽ ജിമെയിൽ മൊബൈൽ അവലംബം ↑ ↑ ↑ ↑ ↑ {{ cite web }} : Check date values in: | accessdate= ( help ) CS1 maint: unrecognized language ( link ) ↑ (subscription required) ↑ ↑ ↑ ↑ ↑ ↑ ↑ ↑ ↑ ↑ {{ cite web }} : Check date values in: | date= ( help )
ജിമെലീന ഫിലിപ്പെൻസിസ് ഇംഗ്ലീഷ് വിലാസം https://ml.wikipedia.org/wiki/Gmelina_philippensis
ലാമിയേസി കുടുംബത്തിലെ ഒരു സപുഷ്പികളുടെ ഒരു സ്പീഷീസാണ് ജിമെലീന ഫിലിപ്പെൻസിസ് .
(പക്ഷേ മുമ്പ് ഇത് വെർബനേസി സസ്യകുടുംബത്തിലായിരുന്നു.) കാറ്റലോഗ് ഓഫ് ലൈഫ് പട്ടികയിൽ ഇതിൻറെ സബ്സ്പീഷീസ് ഒന്നും തന്നെയില്ല.
ചിത്രശാല അവലംബം ↑ Chamisso A von (1832) Linnaea 7:109.
1 2 പുറം കണ്ണികൾ Gmelina philippensis എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Gmelina philippensis എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഡി സൂം-കാംതൌറ്റ്‍സേ ഹെയ്‍ഡേ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഡി സൂം-കാംതൌറ്റ്‍സേ ഹെയ്‍ഡേ , ബെൽജിയൻ -ഡച്ച് അതിർത്തിയിൽ സ്ഥിതിചെയ്യുന്ന ഒരു ക്രോസ്-ബോർഡർ ദേശീയോദ്യാനമാണ്.
ബൽജിയത്തിലെ കാംതൌട്‍സേ ഹെയ്‍ഡെ, നെതർലാൻറിലെ ഡി സൂം എന്നീ രണ്ടു മുൻ ദേശീയോദ്യാനങ്ങളുടെ സംയോജനമാണ് ഈ ദേശീയോദ്യാനം.
ഇവ രണ്ടുംചേർന്നുള്ള ദേശീയോദ്യാനത്തിൻറെ വിസ്തൃതി 37.50 ചതുരശ്ര കിലോമീറ്ററാണ് (14.48 ചതരുശ്ര മൈൽ).
ദേശീയോദ്യാനത്തിലെ വലിയൊരു പ്രദേശം ഹീത്ത് (കുറ്റിച്ചെടികളാൽ ആവൃതമായ പ്രദേശം) മൂടിക്കിടക്കുന്ന മേഖലയാണ്.
ഡിംഗൽ ഗീത് ഇംഗ്ലീഷ് വിലാസം https://ml.wikipedia.org/wiki/Dingal_geeth
രാജസ്ഥാനി കവിതയിലെ ഒരു പ്രധാന ധാരയാണ് ഡിംഗൽ ഗീതങ്ങൾ .
രാജസ്ഥാനിയിലെ മാർവാഡി ഭാഷാ ഭേദമായ ഡിംഗലിലെ ഗീതങ്ങളാണിവ.
അവയ്ക്ക് ഡിംഗൽഗീത് എന്ന പേരു ലഭിക്കുകയും ചെയ്തു.
പന്ത്രണ്ടാം ശതകത്തിലെ പ്രശസ്തകാവ്യമായ പൃഥ്വിരാജറാസോയിലെ യുദ്ധവർണനയിൽ ഡിംഗലിന്റെ പ്രഭാവമുണ്ട്.
ഡിംഗൽഗീതത്തിന് മൂന്നു മുതൽ ഇരുപതുവരെ ചരണങ്ങൾ ഉണ്ടാകാറുണ്ട്.
ഓരോ ചരണത്തിലും നാലുവരികളാണുള്ളത്.
സാധാരണ അർഥത്തിലുള്ള ഗാനങ്ങളല്ല ഡിംഗൽഗീത്.
അവ പാടാൻ ഉദ്ദേശിച്ച് എഴുതപ്പെട്ടവയല്ല.
രാജസ്ഥാനി ചാരണകവികൾ പാരമ്പര്യമായി ഡിംഗൽ ഗീതങ്ങൾ രചിച്ചിരുന്നു.
ഇവ വീരരസപ്രധാനമായ ഗീതങ്ങളാണ്.
ഡിംഗൽ ഗീതങ്ങളെ ആധുനിക ഭാവഗീതങ്ങളുമായി താരതമ്യം ചെയ്യാം.
പത്തൊൻപതാം ശതകത്തിലാണ് ഡിംഗൽ ഗീതങ്ങൾ രാജസ്ഥാനി കവിതയെ സമ്പന്നമാക്കിയത്.
അതിനുമുൻപും ഇത്തരം ഗീതങ്ങൾ പല ഭാഷകളിലും പല രൂപത്തിൽ പ്രചരിച്ചിരുന്നു.
ബാണഭട്ടൻ ചാരണന്മാരെക്കുറിച്ച് പരാമർശിച്ചിട്ടുണ്ട്.
രാജാക്കന്മാർ കുളിക്കാൻ പോകുന്നിടത്തുപോലും ചാരണന്മാർ രാജസ്തുതികൾ പാടിയിരുന്നു.
ഏതാണ്ട് 50,000 ഡിംഗൽ ഗീതങ്ങൾ രചിക്കപ്പെട്ടിട്ടുണ്ട് എന്നു കരുതപ്പെടുന്നു.
പ്രധാന കവികൾ ആഢാ ദുർസാ, ആഢാ കിസ്ന കവിയാ കരണീദാസ് മഹാദാന സാമോർ ശങ്കരദാന അസിയബങ്കീദാസ് അവലംബം ↑ {{ cite web }} : Check date values in: | accessdate= ( help )
ഡിംപിൾ യാദവ്
2022 ഡിസംബർ എട്ട് മുതൽ മെയിൻപുരി മണ്ഡലത്തിൽ നിന്നുള്ള ലോക്സഭാംഗമായി തുടരുന്ന ഉത്തർപ്രദേശിൽ നിന്നുള്ള സമാജ്വാദി പാർട്ടി നേതാവും ഉത്തർപ്രദേശ് മുൻ മുഖ്യമന്ത്രിയായിരുന്ന അഖിലേഷ് യാദവിന്റെ ഭാര്യയുമാണ് ഡിംപിൾ യാദവ് (ജനനം:15 ജനുവരി 1978) 2012 മുതൽ 2019 വരെ കന്നൂജ് മണ്ഡലത്തിൽ നിന്നുള്ള ലോക്സഭാംഗമായിരുന്നു.
ഇന്ത്യൻ ആർമിയിൽ ഓഫീസറായിരുന്ന രാംചന്ദ്ര സിംഗ് റാവത്തിൻ്റെയും ചമ്പയുടേയും മകളായി 1978 ജനുവരി 15ന് മഹാരാഷ്ട്രയിലെ പൂനെയിൽ ജനിച്ചു.
ലക്നൗവിലെ ആർമി പബ്ലിക് സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയ ഡിംപിൾ ലക്നൗ യൂണിവേഴ്സിറ്റിയിൽ നിന്ന് ബിരുദം നേടി.
ബി.കോമാണ് വിദ്യാഭ്യാസ യോഗ്യത.
2009-ലെ ലോക്സഭ തിരഞ്ഞെടുപ്പിൽ കന്നൂജിൽ നിന്നും ഫിറോസാബാദിൽ നിന്നും ജയിച്ചതിനെ തുടർന്ന് ഫിറോസാബാദ് സീറ്റ് അഖിലേഷ് യാദവ് രാജിവച്ചതിനെ തുടർന്നുണ്ടായ ഉപതിരഞ്ഞെടുപ്പിലാണ് ഡിംപിൾ ആദ്യമായി മത്സരിച്ചത്.
ആദ്യ മത്സരത്തിൽ കോൺഗ്രസിലെ രാജ് ബബ്ബറോട് പരാജയപ്പെട്ടു.
പിന്നീട് 2012-ലെ നിയമസഭ തിരഞ്ഞെടുപ്പിൽ സമാജ്വാദി പാർട്ടി വിജയിച്ചതിനെ തുടർന്ന് ലോക്സഭാംഗമായിരുന്ന അഖിലേഷ് യാദവ് മുഖ്യമന്ത്രിയായി തിരഞ്ഞെടുക്കപ്പെട്ടതോടെ ഒഴിവ് വന്ന കന്നൂജ് സീറ്റിൽ നിന്ന് എതിരില്ലാതെ ലോക്സഭയിലേക്ക് തിരഞ്ഞെടുക്കപ്പെട്ടു.
2014-ലെ ലോക്സഭ തിരഞ്ഞെടുപ്പിൽ ബിജെപി സ്ഥാനാർത്ഥിയായ സുബ്രത് പതക്കിനെ പരാജയപ്പെടുത്തി കന്നൂജ് മണ്ഡലത്തിൽ പാർലമെൻറ് അംഗമായ ഡിംപിൾ 2019-ലെ ലോക്സഭ തിരഞ്ഞെടുപ്പിൽ മഹാസഖ്യ സ്ഥാനാർത്ഥിയായി വീണ്ടും കന്നൂജിൽ നിന്ന് തന്നെ മത്സരിച്ചെങ്കിലും ബിജെപി സ്ഥാനാർത്ഥിയായ സുബ്രത് പതക്കിനോട് പരാജയപ്പെട്ടു.
2022 ഡിസംബർ അഞ്ചിന് മെയിൻപുരി മണ്ഡലത്തിൽ നടന്ന ലോക്സഭ ഉപ-തിരഞ്ഞെടുപ്പിൽ സമാജ്വാദി പാർട്ടി സ്ഥാനാർത്ഥിയായി മത്സരിച്ച ഡിംപിൾ യാദവ് വിജയിച്ചു.
ലോക്സഭാംഗമായിരുന്ന മുലായം സിംഗ് യാദവ് 2022 ഒക്ടോബർ പത്തിന് അന്തരിച്ചതിനെ തുടർന്നാണ് മെയിൻപുരി സീറ്റിൽ ഒഴിവ് വന്നത്.
അവലംബം ↑ "ഡിംപിൾ യാദവ്: എസ്പിയുടെ പെൺകരുത്ത്" https://www.manoramaonline.com/news/india/2019/03/08/dimple-yadav.amp.html ↑ "Dimple files nomination for Kannauj LS seat" https://www.onmanorama.com/news/india/2019/04/06/dimple-yadav-files-nomination-for-kannauj-ls-seat.amp.html ↑ "Dimple Yadav: Age, Biography, Education, Husband, Caste, Net Worth More - Oneindia" https://www.oneindia.com/politicians/dimple-yadav-36282.html ↑ "Kannauj Election Result 2019: Dimple Yadav of SP defeated by BJP candidate Subrat Pathak" https://www.timesnownews.com/amp/elections/article/kannauj-up-election-2019-kannauj-election-results-political-parties-bjp-sp-congress-dimple-yadav-subrat-pathak/407600 ↑ ↑ ↑ "Kannauj Lok Sabha Election Result - Parliamentary Constituency" https://resultuniversity.com/election/kannauj-lok-sabha ↑ "A setback for three Yadavs of SP family - Hindustan Times" https://www.hindustantimes.com/lucknow/a-setback-for-three-yadavs-of-sp-family/story-HoOIPZROr5n1RZNV9BTj2M_amp.html ↑ "Bypoll Election Results 2022 Live Updates: SP candidate Dimple Yadav wins Mainpuri bypoll - The Times of India" https://timesofindia.indiatimes.com/india/bypoll-election-results-2022-live-updates-bhanupratappur-kurhani-sardarshahar-padampur-by-elections-result/amp_liveblog/96068662.cms ↑ https://indianexpress.com/article/cities/lucknow/samajwadi-party-fields-dimple-yadav-wife-of-akhilesh-in-mainpuri-bypolls-8260313/ ↑ https://www.samakalikamalayalam.com/deseeyam-national/2022/nov/10/dimple-yadav-to-contest-from-mainpuri-163378.html
ഡിംഗ് ലിംഗ്
ഡിംഗ് ലിംഗ് ( ചൈനീസ് : 丁玲 ; പിൻയിൻ : Dīng Líng ;  ജീവിതകാലം: ഒക്ടോബർ 12, 1904 - മാർച്ച് 4, 1986), മുമ്പ് റോമൻ ലിപിയിൽ ടിംഗ് ലിംഗ് എന്ന പേരിൽ അറിയപ്പെട്ടിരുന്ന, ജിയാങ് ബിങ്‌ഷി ( ലഘൂകരിച്ച ചൈനീസ് : 蒋冰之 ; പരമ്പരാഗത ചൈനീസ് : 蔣冰之 ; പിൻയിൻ : Jiǎng Bīngzhī ), Bin Zhi (彬芷 Bīn Zhǐ ) എന്ന സാഹിത്യകാരിയുടെ തൂലികാനാമമായിരുന്നു.
ഇരുപതാം നൂറ്റാണ്ടിലെ ഏറ്റവും പ്രശസ്തയായ ചൈനീസ് വനിതാ സാഹിത്യകാരികളിൽ ഒരാളായിരുന്നു അവർ.
1951 ൽ സാഹിത്യത്തിനുള്ള സോവിയറ്റ് യൂണിയന്റെ സെക്കന്റ് സ്റ്റാലിൻ സമ്മാനം അവർക്ക് ലഭിച്ചു.
ഹുനാൻ പ്രവിശ്യയിലെ ലിൻലിയിലെ ഒരു കുലീന കുടുംബത്തിലാണ് ഡിംഗ് ലിംഗ് ജനിച്ചത്.
ഡിങ്ങിന് ഏകദേശം മൂന്ന് വയസ്സുള്ളപ്പോൾ പിതാവ് അന്തരിച്ചു.
ഒരു അദ്ധ്യാപികയായി ജോലി ചെയ്തുകൊണ്ട്  തന്റെ മക്കളെ തനിച്ചു വളർത്തിയ അമ്മയെ ഡിംഗ് മാതൃകയാക്കുകയും, പിന്നീട് അമ്മയുടെ അനുഭവങ്ങൾ വിവരിക്കുന്ന ഒരു പൂർത്തിയാകാത്ത നോവൽ, മദർ എന്ന പേരിൽ അവർ എഴുതുകയുണ്ടായി.
അമ്മയുടെ മാതൃക പിന്തുടർന്ന്, ഡിംഗ് ലിംഗ് ചെറുപ്രായത്തിൽ തന്നെ ഒരു ആക്ടിവിസ്റ്റായി.
തന്റെ ഭാവി ഭർത്താവായി തിരഞ്ഞെടുക്കപ്പെട്ട കസിനെ വിവാഹം കഴിക്കാൻ വിസമ്മതം പ്രകടിപ്പിച്ച ഡിംഗ് ലിംഗ് ഇത്തരം പരമ്പരാഗത ചൈനീസ് കുടുംബ സമ്പ്രദായങ്ങളെ പാടേ നിരസിച്ചുകൊണ്ട് 1920 -ൽ ഷാങ്ഹായിയിലേക്ക് പലായനം ചെയ്തു.
ഒരു കുട്ടിയുടെ ശരീരത്തിന്റെ ഉടമ മാതാപിതാക്കളാണെന്ന പൊതുവായി അംഗീകരിക്കപ്പെട്ട കാഴ്ചപ്പാട് നിരസിച്ച അവർ സ്വന്തം ശരീരത്തിന്റെ ഉടമയായ ഒരാളാണ് അത് നിയന്ത്രിക്കുന്നതെന്ന് ശക്തമായി ഉറപ്പിച്ചു.
പീപ്പിൾസ് ഗേൾസ് സ്കൂളിലെ പുരോഗമന ആശയക്കാരായ അദ്ധ്യാപകരും ഷെൻ കോങ്‌വെൻ, 1925 ൽ അവരെ വിവാഹം കഴിച്ച ഇടതുപക്ഷ കവി ഹു യെപിൻ തുടങ്ങിയ ആധുനിക എഴുത്തുകാരുമായുള്ള ബന്ധം ഡിംഗ് ലിംഗിൽ വളരെ സ്വാധീനം ചെലുത്തി.
ഒരു യുവതി തന്റെ ജീവിതത്തിലെ അസന്തുഷ്ടിയും ആശയക്കുഴപ്പത്തിലായ പ്രണയം, ലൈംഗിക വികാരങ്ങൾ എന്നിവ വിവരിക്കുന്ന 1927 ൽ പ്രസിദ്ധീകരിച്ച അവരുടെ ഏറ്റവും പ്രശസ്തമായ മിസ് സോഫിയാസ് ഡയറി ഉൾപ്പെടെ കഥകൾ എഴുതിക്കൊണ്ട് ഈ സമയത്ത് അവർ സാഹിത്യ രചന ആരംഭിച്ചു.
മിസ് സോഫിയാസ് ഡയറി 1920 കളിൽ ചൈനയിൽ സംഭവിച്ച ന്യൂ വുമൺ പ്രസ്ഥാനത്തോടുള്ള ഡിംഗ് ലിംഗിന്റെ അടുത്ത ബന്ധവും വിശ്വാസവും എടുത്തുകാണിക്കുന്നു.
1931 -ൽ കമ്മ്യൂണിസ്റ്റുകളുമായുള്ള ബന്ധത്തിന്റെ പേരിൽ കുമിന്താങ് സർക്കാർ ഹു യെപ്പിനെ ഷാങ്ഹായിൽവച്ച് വധിച്ചു.
1932 മാർച്ചിൽ അവൾ ചൈനീസ് കമ്മ്യൂണിസ്റ്റ് പാർട്ടിയിൽ ചേരുകയും ഈ സമയത്തിനുശേഷം അവളുടെ മിക്കവാറും എല്ലാ ഫിക്ഷൻ രചനകളും അതിന്റെ ലക്ഷ്യങ്ങളെ പിന്തുണയ്ക്കുന്നതായിരുന്നു.
അവൾ ഇടതുപക്ഷ എഴുത്തുകാരുടെ ലീഗിലും സജീവമായിരുന്നു.
രാഷ്ട്രീയ പീഡനം
കമ്മ്യൂണിസ്റ്റ് വിപ്ലവ ലക്ഷ്യത്തിൽ സജീവമായിരുന്ന അവരെ 1933 മുതൽ 1936 വരെ മൂന്ന് വർഷക്കാലം കുമിന്താങ് സർക്കാർ ഷാങ്ഹായിൽ വീട്ടുതടങ്കലിൽ പാർപ്പിച്ചു.
അവർ വീട്ടുതടങ്കലിൽനിന്ന് രക്ഷപ്പെട്ടു, യാനാനിലെ കമ്മ്യൂണിസ്റ്റ് ശക്തികേന്ദ്രത്തിലേക്ക് മാറി.
യനാൻ സാംസ്കാരിക വൃത്തങ്ങളിൽ ഏറ്റവും സ്വാധീനിച്ച വ്യക്തികളിൽ ഒരാളായിത്തീർന്ന അവർ ചൈനീസ് ലിറ്ററേച്ചർ ആന്റ് ആർട്സ് അസോസിയേഷന്റെ ഡയറക്ടറായും ഒരു പത്ര സാഹിത്യ സപ്ലിമെന്റ് എഡിറ്റുറായും സേവനമനുഷ്ടിച്ചിരുന്നു.
പാർട്ടി നിർവചിച്ച വിപ്ലവകരമായ ആവശ്യങ്ങൾക്കു മുന്നിലായിരിക്കണം ഒരാളുടെ സൃഷ്ടിപരമായ കഴിവുകൾ എന്ന ആശയവുമായി ഡിംഗ് ലിംഗ് പോരാടി.
യാനിലെ ജോലിസ്ഥലത്തെ ലിംഗപരമായ മാനദണ്ഡങ്ങളെ അവൾ എതിർത്തു.
1942 ൽ ഒരു പാർട്ടി ദിനപത്രത്തിൽ തോട്സ് ഓൺ മാർച്ച് 8 എന്ന പേരിൽ ഒരു ലേഖനം എഴുതിയി ഡിംഗ് ലിംഗ്, സ്ത്രീകളോടുള്ള ജനകീയ മനോഭാവം മാറ്റാനുള്ള പാർട്ടിയുടെ പ്രതിബദ്ധതയെ അവർ ചോദ്യം ചെയ്തു.
വീട്ടുജോലികളിൽ ശ്രദ്ധ കേന്ദ്രീകരിക്കുന്ന അവർ പരിഹാസ്യരാക്കപ്പെടുന്നതുപോലെതന്നെ അവിവാഹിതരായി പൊതുരംഗത്ത് പ്രവർത്തിക്കുകയാണെങ്കിലും ഗോസിപ്പുകളുടെയും കിംവദന്തികളുടെയും ലക്ഷ്യമായിത്തീരുന്നു എന്ന സ്ത്രീകളെ സംബന്ധിച്ച പുരുഷ ഇരട്ടത്താപ്പുകളെ അവർ പരിഹസിച്ചിരുന്നു.
ആവശ്യമില്ലാത്ത ഭാര്യമാരെ ഒഴിവാക്കാൻ വിവാഹമോചന വ്യവസ്ഥകൾ ഉപയോഗിക്കുന്ന പുരുഷ വിഭാഗത്തെയും അവർ വിമർശിച്ചു.
അവളുടെ ലേഖനത്തെ മാവോ സേതൂങ്ങും പാർട്ടി നേതൃത്വവും അപലപിക്കുകയും അത്തരം വീക്ഷണങ്ങൾ പിൻവലിക്കാനും പരസ്യമായ സ്വയം ഏറ്റുപറച്ചിലിന് വിധേയയാകാനും അവർ നിർബന്ധിതയായി.
ഈ വർഷങ്ങളിലെ അവരുടെ പ്രധാന കൃതിയെന്ന് പറയാവുന്നത് 1948 ൽ പൂർത്തിയാക്കിയ ദി സൺ ഷൈൻസ് ഓവർ സാംഗ്ഗൻ റിവർ എന്ന നോവലായിരുന്നു.
ഒരു ഉൾനാടൻ ഗ്രാമത്തിലെ ഭൂപരിഷ്കരണത്തിന്റെ സങ്കീർണമായ ഫലങ്ങൾ പിന്തുടർന്നതാണ് ഈ നോവൽ.
ഇത് സോഷ്യലിസ്റ്റ്-റിയലിസ്റ്റ് ഫിക്ഷന്റെ മികച്ച ഉദാഹരണങ്ങളിലൊന്നായി കണക്കാക്കപ്പെടുന്ന ഈ നോവലിന് 1951 ൽ സാഹിത്യത്തിനുള്ള സ്റ്റാലിൻ സമ്മാനം ലഭിച്ചു.
എന്നിരുന്നാലും, ഇത് ലിംഗപരമായ പ്രശ്നങ്ങൾ പരിഹരിച്ചില്ല.
എല്ലായ്പ്പോഴും ഒരു രാഷ്ട്രീയ ആക്ടിവിസ്റ്റായിരുന്ന അവർ 1957 ൽ ഒരു "വലതുപക്ഷക്കാരിയെന്ന്" അപലപിക്കപ്പെടുകയും പാർട്ടിയിൽ നിന്ന് നീക്കം ചെയ്യപ്പെട്ട അവളുടെ ഫിക്ഷനും ലേഖനങ്ങളും നിരോധിക്കപ്പെടുകയും ചെയ്തു.
സാംസ്കാരിക വിപ്ലവകാലത്ത് അഞ്ച് വർഷം ജയിലിൽ കിടന്ന അവർ 1978 -ൽ പുനരധിവസിപ്പിക്കപ്പെടുന്നതിന് മുമ്പ് പന്ത്രണ്ട് വർഷത്തേക്ക് ഒരു കൃഷിയിടത്തിൽ കഠിനജോലി ചെയ്യുന്നതിനായി ശിക്ഷിക്കപ്പെട്ടു.
മരണത്തിന് ഏതാനും വർഷങ്ങൾക്ക് മുമ്പ്, അമേരിക്കൻ ഐക്യനാടുകളിലേയ്ക്ക് പോകാൻ അനുമതി ലഭിച്ച അവർ അവിടെ അയവ സർവകലാശാലയുടെ അന്താരാഷ്ട്ര എഴുത്ത് പ്രോഗ്രാമിൽ ഒരു അതിഥിയായിരുന്നു.
1981 ൽ 10 ദിവസം കാനഡ സന്ദർശിച്ച ഡിംഗ് ലിംഗും ഭർത്താവ് ചെൻ മിങ്ങും കനേഡിയൻ എഴുത്തുകാരായ മാർഗരറ്റ് ലോറൻസ് , അഡെൽ വൈസ്മാൻ , ജ്യോഫ് ഹാൻകോക്ക് എന്നിവരുമായും മനിറ്റോബ പ്രവിശ്യയിൽ, കാനഡയിലെ ആദ്യത്തെ വനിതാ ലെഫ്റ്റനന്റ് ഗവർണറായി കരുതപ്പെടുന്ന പേൾ മക്ഗോണിഗലുമായും കൂടിക്കാഴ്ച നടത്തിയിരുന്നു.
1986 മാർച്ച് 4 ന് ബെയ്ജിംഗിൽവച്ച് ഡിംഗ് ലിംഗ് അന്തരിച്ചു.
ഏകദേശം മുന്നൂറിലധികം കൃതികൾ അവർ രചിച്ചിട്ടുണ്ട്.
അവരുടെ പുനരധിവാസത്തിന് ശേഷം, “ ദി സൺ ഷൈൻസ് ഓവർ ദി സാംഗ്ഗൻ റിവർ” എന്ന നോവൽ പോലുള്ള മുമ്പ് നിരോധിച്ച അവരുടെ പുസ്തകങ്ങളിൽ പലതും പുനഃപ്രസിദ്ധീകരിക്കപ്പെടുകയും നിരവധി ഭാഷകളിലേക്ക് വിവർത്തനം ചെയ്യപ്പെടുകയും ചെയ്തു.
അൻപത് വർഷത്തെ കാലയളവിലുള്ള അവളുടെ ചില ഹ്രസ്വ കൃതികൾ “ ഐ മൈസെൽഫ് ആം എ വുമൺ: സെലക്ടഡ് റൈറ്റിംഗ്സ് ഓഫ് ഡിംഗ് ലിംഗ്” എന്ന പേരിൽ സമാഹരിക്കപ്പെട്ടു.
അവലംബം ↑ Britannica.com, Ding Ling ↑
ഡികനോയിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Decanoic_acid
കാപ്രിക്ക് ആസിഡ് (C10: 0) അല്ലെങ്കിൽ ഡികനോയിക് ആസിഡ് എന്നും അറിയപ്പെടുന്ന ഡിസൈലിക് ആസിഡ് ഒരു പൂരിത ഫാറ്റി ആസിഡാണ്.
ഇതിന്റെ ഫോർമുല CH 3 (CH 2 ) 8 COOH ആണ്.
ഡികനോയിക് ആസിഡിലെ ലവണങ്ങളെയും, എസ്റ്ററുകളെയും ഡെകനോയേറ്റ്സ് അഥവാ കാപ്രേറ്റ്സ് എന്നു വിളിക്കുന്നു.
കാപ്രിക് ആസിഡ് എന്ന പദം ലാറ്റിൻ "കാപെർ / ക്യാപ്റാ" ( ആട് ) നിന്നാണ് വന്നത്.
കാരണം ഇതിൻറെ സംയുക്തത്തിൻറെ അസുഖകരമായ ഗന്ധം കോലാടുകളെ ഓർമ്മപ്പെടുത്തുന്നതാണ്.
വെളിച്ചെണ്ണയിലും (ഏകദേശം 10%) പാം കേർണൽ എണ്ണയിലും (ഏകദേശം 4%) കാപ്രിക് ആസിഡ് സ്വാഭാവികമായി കാണപ്പെടുന്നു.
അല്ലാത്തപക്ഷം സാധാരണ വിത്ത് എണ്ണകളിൽ ഈ ആസിഡ് അപൂർവ്വമാണ്.
വിവിധ സസ്തനികളുടെ പാലിലും മറ്റ് മൃഗങ്ങളുടെ കൊഴുപ്പുകളിലും കാപ്രിക് ആസിഡ് കാണപ്പെടുന്നു.
ഡൂറിയൻ സ്പീഷീസിലെ ഡുറിയോ ഗ്രേവൊലെൻസ് പഴങ്ങളിൽ നിന്നുള്ള 1.62 ശതമാനം കൊഴുപ്പിലും ഈ ആസിഡ് അടങ്ങിയിരിക്കുന്നു.
മറ്റ് രണ്ട് ആസിഡുകൾക്ക് ആടുകളുടെ പേരാണ് നൽകിയിരിക്കുന്നത്: കാപ്രോയിക് (ഒരു C6:0 ഫാറ്റി ആസിഡ്), കാപ്രിലിക് (ഒരു C8:0 ഫാറ്റി ആസിഡ്).
ഡെക്കാനോയിക് ആസിഡിനൊപ്പം, ആടുകളുടെ പാലിലെ കൊഴുപ്പിൽ ഈ ആസിഡ് 15% ആണ്.
അസിഡിറ്റിക് സാഹചര്യങ്ങളിൽ ക്രോമിയം ട്രയോക്സൈഡ് (CrO3) ഓക്സിഡൻറ് ഉപയോഗിച്ച് പ്രൈമറി ആൾക്കഹോളായ ഡെക്കനോളിന്റെ ഓക്സീകരണ പ്രക്രിയയിലൂടെ ഡെക്കാനോയിക് ആസിഡ് തയ്യാറാക്കാം.
സോഡിയം ഹൈഡ്രോക്സൈഡ് ഉപയോഗിച്ച് ഡെക്കനോയിക് ആസിഡിന്റെ ന്യൂട്രലൈസേഷൻ അല്ലെങ്കിൽ ട്രൈഗ്ലിസറൈഡ് എസ്റ്ററുകളുടെ സാപ്പോണിഫിക്കേഷൻ പ്രക്രിയയിലൂടെ സോഡിയം ഡെകനോയേറ്റ്, CH3 (CH2) 8CO2 - Na + ലഭിക്കുന്നു.
ഈ ലവണം ചിലതരം സോപ്പിന്റെ ഘടകമാണ്.
കൃത്രിമ പഴ രുചികൾക്കും സുഗന്ധദ്രവ്യങ്ങൾക്കും എസ്റ്ററുകളുടെ നിർമ്മാണത്തിലും ഡെക്കാനോയിക് ആസിഡ് ഉപയോഗിക്കുന്നു.
കെമിക്കൽ സിന്തസിസിൽ ഇത് ഒരു ഇന്റർമീഡിയറ്റായും ഉപയോഗിക്കുന്നു.
ഓർഗാനിക് സിന്തസിസിലും വ്യാവസായികമായി സുഗന്ധദ്രവ്യങ്ങൾ, ലൂബ്രിക്കന്റുകൾ, ഗ്രീസുകൾ, റബ്ബർ, ഡൈകൾ, പ്ലാസ്റ്റിക്, ഭക്ഷ്യ അഡിറ്റീവുകൾ, ഫാർമസ്യൂട്ടിക്കൽസ് എന്നിവയുടെ നിർമ്മാണത്തിലും ഡികനോയിക് ആസിഡ് ഉപയോഗിക്കുന്നു.
ഫാർമസ്യൂട്ടിക്കൽസ്
വിവിധ ഫാർമസ്യൂട്ടിക്കലുകളുടെ ഡെക്കനോയേറ്റ് എസ്റ്റർ പ്രൊഡ്രഗുകൾ ലഭ്യമാണ്.
ഡെക്കനോയിക് ആസിഡ് ഒരു ഫാറ്റി ആസിഡ് ആയതിനാൽ, ഒരു മരുന്നിനോടൊപ്പം ഉപയോഗിക്കുമ്പോൾ ഒരു ലവണം അല്ലെങ്കിൽ എസ്റ്റർ രൂപപ്പെടുന്നത് അതിന്റെ ലിപ്പോഫിലിസിറ്റി വർദ്ധിപ്പിക്കുകയും അഡിപ്പോസ് ടിഷ്യുവിനോടുള്ള അടുപ്പം വർദ്ധിപ്പിക്കുകയും ചെയ്യുന്നു.
ഫാറ്റി ടിഷ്യുവിൽ നിന്നുള്ള മരുന്നിന്റെ വിതരണം സാധാരണയായി മന്ദഗതിയിലായതിനാൽ, ഒരു മരുന്നിന്റെ ഡെക്കനോയേറ്റ് ഫോം ദീർഘനേരം പ്രവർത്തിക്കുന്ന കുത്തിവയ്പ്പിലൂടെ (ഡിപ്പോട്ട് ഇഞ്ചക്ഷൻ എന്ന് വിളിക്കുന്നു) ഉപയോഗിക്കുന്നു.
നാൻ‌ഡ്രോലോൺ , ഫ്ലൂഫെനസിൻ , ബ്രോംപെരിഡോൾ , ഹാലോപെരിഡോൾ എന്നിവ ഡെക്കനോയേറ്റ് എസ്റ്ററായി ലഭ്യമായ മരുന്നുകളുടെ ചില ഉദാഹരണങ്ങളാണ്.
ചികിത്സാപരമായി പ്രസക്തമായ സാന്ദ്രതകളിൽ ഡെക്കനോയിക് ആസിഡ് നോൺ-കോംപറ്റേറ്റീവ് എഎംപി‌എ റിസപ്റ്റർ അൻറഗോണിസ്റ്റ് ആയി പ്രവർത്തിക്കുന്നു.
എക്‌സിറ്റേറ്ററി ന്യൂറോ ട്രാൻസ്മിഷന്റെ ഈ നേരിട്ടുള്ള തടസ്സം തലച്ചോറിലെ ഡെകനോയിക് ആസിഡ് എംസിടി കെറ്റോജെനിക് ഡയറ്റിന്റെ ആന്റികോൺവൾസന്റ് പ്രഭാവത്തിന് കാരണമാകുന്നു.
എ‌എം‌പി‌എ റിസപ്റ്ററിലെ പ്രത്യേക സൈറ്റുകളിൽ ഡെക്കനോയിക് ആസിഡും എ‌എം‌പി‌എ റിസപ്റ്റർ ആന്റഗണിസ്റ്റ് ഡ്രഗ് പെരാംപാനലും പ്രവർത്തിക്കുന്നു, അതിനാൽ അവ എ‌എം‌പി‌എ റിസപ്റ്ററിൽ ഒരു സഹകരണ പ്രഭാവം ചെലുത്താൻ സാധ്യതയുള്ളതിനാൽ ഇത് പെരാംപാനലും കെറ്റോജെനിക് ഡയറ്റും സിനർ‌ജിസ്റ്റിക് ആണെന്ന് സൂചിപ്പിക്കുന്നു.
കീറ്റോജെനിക് ഭക്ഷണവുമായി ബന്ധപ്പെട്ട മൈറ്റോകോൺ‌ഡ്രിയൽ വ്യാപനത്തിന് ഡെക്കാനോയിക് ആസിഡ് കാരണമാകാം, ഇത് PPARγ റിസപ്റ്റർ അഗോണിസത്തിലൂടെയും മൈറ്റോകോൺ‌ഡ്രിയൽ ബയോജെനിസിസിൽ ഉൾപ്പെടുന്ന ടാർഗെറ്റ് ജീനുകളിലൂടെയും സംഭവിക്കാം.
ഇലക്ട്രോൺ ട്രാൻസ്പോർട്ട് ശൃംഖലയുടെ കോംപ്ലക്സ് I പ്രവർത്തനം ഡെക്കാനോയിക് ആസിഡ് ചികിത്സയിലൂടെ ഗണ്യമായി ഉയർത്തുന്നു.
ഫസ്റ്റ്-പാസ് മെറ്റബോളിസത്താൽ വാവഴിയായി കഴിക്കുന്ന ഇടത്തരം ചെയിൻ ഫാറ്റി ആസിഡുകൾ വളരെ വേഗത്തിൽ നശിപ്പിക്കപ്പെടുമെന്ന കാര്യം ശ്രദ്ധിക്കേണ്ടതാണ്.
പോർട്ടൽ സിര വഴി കരളിൽ കൊടുക്കുന്നതിലൂടെ കോഎൻ‌സൈം വഴി β- ഓക്‌സിഡേഷൻ ഇൻറർമീഡിയറ്റിലൂടെ വേഗത്തിൽ ഉപാപചയ പ്രവർത്തനങ്ങൾ നടക്കുകയും കാർബൺ ഡൈ ഓക്സൈഡ്, അസറ്റേറ്റ്, കീറ്റോൺ ബോഡികൾ എന്നിവ സിട്രിക് ആസിഡ് ചക്രത്തിലൂടെ ഉത്പാദിപ്പിക്കുന്നു.
കെറ്റോണുകളായ β-ഹൈഡ്രോക്സിബ്യൂട്രിയേറ്റിനും അസെറ്റോണിനും നേരിട്ട് ആന്റിസൈസർ പ്രവർത്തനം ഉണ്ടോ എന്നത് വ്യക്തമല്ല.
ഇതും കാണുക പൂരിത ആസിഡുകളുടെ പട്ടിക Undecylic acid നോനാനോയിക് ആസിഡ്‎ , ഒരു ഇടത്തരം ചെയിൻ ഫാറ്റി ആസിഡ് - ആൻറിസീസ്വർ ആക്ടിവിറ്റിയും കാണപ്പെടുന്നു.
ഡികാപെറ്റാലേസീ
സപുഷ്പിസസ്യങ്ങളിൽ മൂന്നു ജനുസുകളിലായി ഏതാണ്ട് 170 സ്പീഷിസുകൾ ഉള്ള ഒരു കുടുംബമാണ് ഡികാപെറ്റാലേസീ (Dichapetalaceae) .
ഇതിൽ മരങ്ങളും കുറ്റിച്ചെടികളും വള്ളിച്ചെടികളും ഉൾപ്പെടുന്നു.
ഡികുസാർ ഡിമിട്രോ പെട്രോവിച്ച് ഇംഗ്ലീഷ് വിലാസം https://ml.wikipedia.org/wiki/Dmytro_Dikusar
ഒരു ഉക്രേനിയൻ നർത്തകനും നൃത്തസംവിധായകനുമാണ് ഡികുസാർ ഡിമിട്രോ പെട്രോവിച്ച് (ഒക്ടോബർ 24, 1985, ഒഡെസ, ഉക്രേനിയൻ SSR, USSR) .
1985 ഒക്ടോബർ 24 ന് ഒഡെസയിലാണ് ഡിമിട്രോ ഡികുസർ ജനിച്ചത്.
ആറാമത്തെ വയസ്സിൽ അദ്ദേഹം ആദ്യമായി ബോൾ റൂം  നൃത്തം ചെയ്യാൻ തുടങ്ങിയ അദ്ദേഹം പിന്നീട് മൽസരങ്ങളിൽ പങ്കെടുക്കാനും തുടങ്ങി.
കിയവ് ഇൻസ്റ്റിറ്റ്യൂട്ട് ഓഫ് ഫിസിക്കൽ എഡ്യൂക്കേഷനിൽ ഉന്നത വിദ്യാഭ്യാസം നേടിയശേഷം 2008-ൽ ബോൾറൂം നൃത്ത പരിശീലന ഡിപ്ലോമ നേടി.
വർഷങ്ങളായി ഉക്രേനിയൻ, അന്താരാഷ്ട്ര കായിക നൃത്ത മത്സരങ്ങളിൽ ഡിമിട്രോ പങ്കെടുത്തിട്ടുണ്ട്.
ലാറ്റിനമേരിക്കൻ നൃത്തങ്ങളിൽ ഏറ്റവും വലിയ വിജയം കൈവരിച്ച  അദ്ദേഹം  യൂറോപ്യൻ കപ്പിന്റെ ഫൈനലിലെത്തി.
ഈ നൃത്ത വിഭാഗത്തിൽ ലോക ചാമ്പ്യൻഷിപ്പിലെ വിജയി കൂടിയായിരുന്നു അദ്ദേഹം.
2006 ൽ, നൃത്തശാല നൃത്തത്തിൽ മാസ്റ്റർ ഓഫ് സ്പോർട്സ് സ്ഥാനാർത്ഥി പദവി ഡിമിട്രോ ഡികുസാറിന് ലഭിച്ചു.
അന്താരാഷ്ട്ര മത്സരങ്ങളുടെ ഫൈനലിലും ഉക്രെയ്നിന്റെ ചാമ്പ്യൻഷിപ്പിലും അദ്ദേഹം ആവർത്തിച്ച് എത്തി.
"1+1" എന്ന ടിവി ചാനലിലെ "ഡാൻസിംഗ് വിത്ത് ദ സ്റ്റാർസ്" എന്ന പദ്ധതിയുടെ രണ്ടാം സീസണിൽ പങ്കെടുത്തതിന് ശേഷം 2007-ൽ അദ്ദേഹം മാധ്യമങ്ങളിൽ ജനപ്രീതി നേടി.
ഗായിക ഐറിന ബിലിക്കിനൊപ്പം നൃത്തം ചെയ്ത അദ്ദേഹം തുടർന്ന്, അവർ തമ്മിൽ ബന്ധം ആരംഭിക്കുകയും താമസിയാതെ അവർ വിവാഹിതരാകുകയും.
വിവാഹാനന്തരം റിയോ ഡി ജനീറോയിൽ ഗംഭീരമായ ഒരു ചടങ്ങ് നടത്തി.
എന്നിരുന്നാലും, 2010 ൽ ദമ്പതികൾ വേർപിരിഞ്ഞു References
ഡിംപിൾ കപാഡിയ ഇംഗ്ലീഷ് വിലാസം https://ml.wikipedia.org/wiki/Dimple_Kapadia
ഹിന്ദി ചലച്ചിത്രവേദിയിലെ ഒരു നടിയാണ് ഡിം‌പിൾ കപാഡിയ ഗുജറാത്തി വ്യവസായിയായ ചുന്നിഭായി കപാഡിയ യുടേയും ബെറ്റിയുടേയും മൂത്ത മകളായി (ജനനം: ജൂൺ 8 , 1957 ) ജനിച്ചു.
1970-1980 കളിലെ ചിത്രങ്ങളിൽ തന്റെ വശീകരണം നിറഞ്ഞ അഭിനയം കൊണ്ട് വളരെ പ്രസിദ്ധി നേടിയിരുന്നു.
പതിനാറാമത്തെ വയസ്സിൽ 1973 -ൽ ആദ്യ ചിത്രമായ ബോബി യിൽ അഭിനയിച്ചുകൊണ്ടാണ് സിനിമാ ജീവിതം ആരംഭിക്കുന്നത്.
1985 ൽ ഇവരുടെ വിവാഹ മോചനത്തിനു ശേഷം ഇവർ ചലച്ചിത്ര രംഗത്തേക്ക് തിരിച്ചു വന്നു.
സാഗർ എന്ന ചിത്രത്തിലൂടെ വീണ്ടൂം ശക്തമായി തിരിച്ചെത്തി.
1990 വരെ പല ചിത്രങ്ങളിഅഭിനയിച്ചിട്ടുള്ള ഡിംപിൾ; രുദ്ദാലി (1993) എന്ന ചിത്രത്തിലെ അഭിനയത്തിന് നാഷണൽ അവാർഡും, ബോബി(1973), സാഗർ (1985) എന്നീ ചിത്രങ്ങളിലെ അഭിനയത്തിന് നല്ല നടിക്കുള്ള ഫിലിംഫെയർ അവാർഡും, ക്രാന്തിവീർ (1994) എന്ന ചിത്രത്തിലെ അഭിനയത്തിന് സഹനടിക്കുള്ള ഫിലിംഫെയർ അവാർഡും നേടിയിട്ടുണ്ട് .
1993 ൽ ഫിലിംഫെയർ അവാർഡ് ലഭിച്ചു.
2001 ലെ ദിൽ ചാഹ്ത ഹേ എന്ന ചിത്രത്തിലെ വേഷം വളരെയധികം അഭിനന്ദനം നേടി.
2006 ൽ ആദ്യമായി ഇംഗ്ലീഷ് ചിത്രത്തിൽ അഭിനയിച്ചു.
തന്റെ ആദ്യ ചിത്രമായ ബോബി പുറത്തിറങ്ങുന്നതിനു മുൻപ് ഡിം‌പിൾ നടനായ രാജേഷ് ഖന്നയെ വിവാഹം ചെയ്തു.
പിന്നീട് നീണ്ട 12 വർഷം ചലച്ചിത്ര രംഗത്ത് നിന്ന് വിട്ടു നിന്നു.
ബോളിവുഡ് രംഗത്തെ തന്നെ നടിയായ ട്വിങ്കിൾ ഖന്നയും , റിങ്കി ഖന്നയും .
1984 ൽ വിവാഹ മോചനം നേടി.
തന്റെ മക്കളും ഹിന്ദി ചലച്ചിത്ര രംഗത്ത് നടിമാരാണ്.
മകൾ ട്വിങ്കിൾ ഖന്ന നടനായ അക്ഷയ് കുമാറിനെയാണ് വിവാഹം ചെയ്തിരിക്കുന്നത്.
ചിത്രങ്ങൾ ബീയിങ് സൈറസ് (2006) പ്യാർ മേം ട്വിസ്റ്റ് (2005) ദിൽ ചാഹ്താ ഹെ (2001) ലീല (2002) ക്രാന്തിവീർ (1994) ഗർദ്ദിഷ്  (1993) രുദ്ദാലി (1993) നരസിംഹ (1991) രാം ലഖൻ (1989) സ്സഖ്മീ ഔരത് (1988) ഇൻസാഫ് (1987) ജാൻബാസ് (1986) സാഗർ (1985) ബോബി (1973) അവലംബം പുറത്തേക്കുള്ള കണ്ണികൾ References
ഇന്റർനെറ്റ് മൂവി ഡാറ്റാബേസിൽ നിന്ന് ഡിംപിൾ കപാഡിയ
ഡിംഫ്‌ന ഇംഗ്ലീഷ് വിലാസം https://ml.wikipedia.org/wiki/Dymphna
റോമൻ കത്തോലിക്കാ സഭയിലെ ഒരു പുണ്യവതിയാണ് വിശുദ്ധ ഡിംഫ്‌ന .
മാനസികാസ്വസ്ഥത അനുഭവിക്കുന്നവരുടെയും മാനസികരോഗചികിത്സാലയങ്ങളുടെയും മധ്യസ്‌ഥയാണ് പുണ്യവതി.
അയർലൻഡിലെ രാജാവിന്റെ പുത്രിയായി ഏ.
ഡി 620 നോടടുത്ത് ഡിംഫ്‌ന ജനിച്ചു.
അതിസുന്ദരിയായ ഡിംഫ്‌നയ്ക്ക് ആഡംബരങ്ങളോടുംകൂടിയ ജീവിതസൗകര്യങ്ങളായിരുന്നു ലഭിച്ചിരുന്നത്.
എങ്ങനെയോ  ക്രിസ്‌തുവിനെക്കുറിച്ചറിഞ്ഞതു മൂലം ക്രൈസ്തവാനുകൂല ജീവിതമായിരുന്നു അവൾ നയിച്ചിരുന്നത്.
ഒടുവിൽ ഡിംഫ്‌ന രഹസ്യമായി ജ്ഞാനസ്‌നാനം സ്വീകരിച്ച്‌  ക്രിസ്‌ത്യാനിയായിത്തീർന്നു.
അക്കാലത്ത് രാജ്ഞി അകാലത്തിൽ മരണമടഞ്ഞു.
കുറച്ചു നാളുകൾക്കു ശേഷം രാജാവ് വീണ്ടും വിഹാഹം കഴിക്കുവാനായി വധുവിനെ അന്വേഷിച്ചു.
എന്നാൽ നാടുമുഴുവൻ അന്വേഷണം നടത്തിയിട്ടും തന്റെ ആഗ്രഹം പോലെയുള്ള യുവതികളെയൊന്നും രാജാവിന്റെ വധുവായി  ലഭിച്ചില്ല.
അങ്ങനെയിരിക്കെ ഒരിക്കൽ ഒരു ദുഷ്‌ടവ്യക്തിയുടെ നിർദ്ദേശത്താൽ രാജാവിന്റെ മനസ്സിൽ ഒരു ദുഷ്പ്രേരണ ഉരുത്തിരിഞ്ഞു വന്നു.
രാജ്ഞിയുടെ ഛായയുള്ള തന്റെ സുന്ദരിയായ മകളെ തന്നെ വിവാഹം കഴിക്കുക എന്നതായിരുന്നു ആ പ്രേരണ.
അപ്പോൾ 15 വയസ്സു മാത്രമായിരുന്നു ഡിംഫ്‌നയുടെ പ്രായം.
ഇതറിഞ്ഞയുടൻ പുരോഹിതനായ വിശുദ്ധ ജെർബേണൂസിനൊപ്പം ഡിംഫ്‌ന ബൽജിയത്തേക്ക്‌ നാടുവിട്ടു.
മകൾ രക്ഷപെട്ടതറിഞ്ഞ് രാജാവ്‌ അന്വേഷണമാരംഭിച്ചു.
തന്റെ അന്വേഷണം ബൽജിയത്തേക്കും അദ്ദേഹം വ്യാപിപ്പിച്ചു.
രാജാവ് ബെൽജിയത്തിലെ അന്വേഷണത്തിനിടയിൽ ഒരു ഗ്രാമത്തിലെ സത്രത്തിൽ എത്തപ്പെട്ടു.
എന്നാൽ രാജാവിന്റെ പണം മാറ്റിയെടുക്കാൻ അവിടെ ബുദ്ധിമുട്ടായതിനാൽ താമസസൗകര്യം നൽകുവാൻ സത്രമുടമ അസൗകര്യമറിയിച്ചു.
ഏതോ രാജ്യത്തിലെ ഒരു ഗ്രാമത്തിലെ സത്രമുടമക്ക്‌ മറ്റു രാജ്യങ്ങളിലെ പണത്തെക്കുറിച്ച്‌ അറിവ് ലഭിക്കണമെങ്കിൽ അയാൾ അടുത്ത നാളിൽ ആ പണം കൈകാര്യം ചെയ്തിരിക്കാമെന്നു രാജാവ് ഊഹിച്ചു.
അതിനാൽ തന്റെ മകൾ ആ പ്രദേശത്തു തന്നെയുണ്ടെന്ന് രാജാവ് വിശ്വസിച്ചു.
തുടർന്നു നടത്തിയ അന്വേഷണത്തിൽ രാജാവ് ഡിംഫ്‌നയെ വിശുദ്ധ  ജെർബേണൂസിനൊപ്പം കണ്ടെത്തി.
വൈകാതെ തന്നെ ജെർബേണൂസിന്റെ തല വെട്ടി.
രാജാവ് മകളോട് കീഴടങ്ങുവാനും സ്വരാജ്യത്തേക്ക് മടങ്ങിവരുവാനും ആവശ്യപ്പെട്ടു.
എന്നാൽ ഡിംഫ്‌ന മടങ്ങുവാൻ തയ്യാറായില്ല.
കോപാകുലനായ രാജാവ് ഉടൻ വാളൂരി ഡിംഫ്‌നയെയും വധിച്ചു.